کراچی (مانیٹرنگ ڈیسک) جمعیت علمائے اسلام نا راہشون مولانا فضل الرحمان چیئرمین پیپلز پارٹی بلاول بھٹو زرداری وآصف علی زرداری تون اوڑدہی کریر۔ یک ءُ نیم گھنٹہ اسکان برجا سلوک آ اوڑدہی ٹی اہم انگا سیاسی ویل آتیا ہیت وگپ کننگا۔ مسکوہی صدر آصف زرداری، مولانا فضل الرحمن تون اوڑدہی کن کیہی تُو آن پد کیمرہ نا مون آ بس تو کورونا آن بچنگ کن ماسک و گلوز آن بیدس فیس شیلڈ ہم خلکوسُس۔ بلاول ہاوس کراچی ٹی یک ءُ نیم گھنٹہ غان زیات برجا سلوک آ اوڑدہی ٹی بلاول بھٹو ہم اوار ئس۔ او وخت آ 18 میکو آئینی ترمیم و قومی مالیاتی کمیشن (این ایف سی) ایوارڈ آ غیر لچکدار ءُ موقف اس تینا کننگ اواری نا پاننگا۔ آصف علی زرداری پارینے کہ اُلس دشمن بجٹ و این ایف سی ایوارڈ آ ہچ ءُ سمجھوتہ اس مفک۔ مالو پاریسُٹ کہ عمران خان حکومت ءِ چلیفنگ نا اہل اف۔ اُلس نا اومیت نا خنک داسہ اپوزیشن نا جماعت نا کنڈآ ہننگ اٹی ءُ کہ اوفک اُلس ءِ سلیکٹڈ حکومت آن خلاسی ایتر۔
